Rikunarita-ORG/Wikinium huggingface dataset:
# Pucačina u prvom licu

**Pucačina u prvom licu** (engleski: *first person shooter*, skraćeno FPS) jest vrsta računarske igre u kojoj igrač sve posmatra iz perspektive glavnog lika, tj. "kroz njegove oči".

Tokom cijele svoje historije ovaj žanr je bio iznimno popularan i profitabilan u industriji računarskih igara. Glavne osobine koje krase ovu vrstu igara su dobra grafika,zvuk i igrivost. Brzog su adrenalinskog tempa i često su nasilne. Upravo zbog ovoga na čestoj su meti kritike jer psiholozi smatraju da u mladima bude nasilne emocije koje su u par navrata završile tragičnim posljedicama kao što su pucnjave u srednjim školama u SAD-u. Gotovo sve igre ove vrste su orijentirane i multiplayer načinu igranja.

Pioniri ovog žanra su bili id Software-ovi Wolfenstein 3D i Doom za koje se danas smatra da su zapravo i započeli svu ovu franšizu.
# Bajonet

OKC-3S - Bajonet američkih marinaca
**Bajonet** (od franc. baïonnette) je nož ili bodež koji se kači na cijev puške. Dobio je naziv po francuskom gradu Bayonne. Prikačen na pušku služi umjesto starinskog koplja, a inače se nosi o pasu, kada može služiti kao običan nož.

## Historija

Bajonet je prvi put upotrijebljen u 17. vijeku u Francuskom gradu Bayonneu, od strane seljaka koji su na svoje ručno rađene puške stavljali noževe, kako bi im iste mogle poslužiti kao koplje kada im ponestane municije sa kojom su bili u deficitu. Prvi put je zvanično predstavljen u Francuskoj armiji od strane generala Jean Martineta.

## Reference

## Vanjski linkovi

* Taktike i oružja tokom Napoleonovih ratova
# Automat (oružje)

Thompson, automat koji je postao slavan zahvaljujući gangsterskim filmovima
**Automat** je naziv koji se koristi za automatsko oružje za uništavanje neprijateljske sile i neposrednu samoodbranu koje koristi pištoljsku municiju. Iako se ponekad naziva **strojnicom** ili **mašinskom puškom** u pravilu ima slabiji domet od puške i mitraljeza, ali to nadoknađuje time što je lakši za nošenje.

Razvio se u prvom svjetskom ratu, kada se stekla potreba za oružjem koje bi pojedinačni vojnik - pješadinac mogao koristiti u neprijateljskim rovovima. Veliku popularnost je stekao u drugom svjetskom ratu, pri čemu se pokazao kao vrlo dobro oružje za ulične borbe.

Danas ga uglavnom koristi policija, a u vojsci specijalne snage te piloti, tenkisti i drugi pripadnici oružanih snaga kojima su jurišne puške preglomazne.

## Slavni automati

* Thompson / "Tommy Gun", .45 ACP
* IMI Uzi, 9 mm Luger
* HK MP5, 9 mm Luger, 10 mm Auto and .40 S&W
* HK MP7, 4.6 x 30 mm
* Skorpion, 7.65 mm Browning
* MAC-10, .45 ACP
* Beretta M12, 9 mm Luger
* FN P90, 5.7 x 28 mm
* M3 Grease Gun, .45 ACP
* Sten, 9 mm Luger
* PPSh-41, 7.62 mm Tokarev
* PPS-42, 7.62 mm Tokarev
* MP40, 9 mm Luger
* Glauberyt, 9 mm Luger
* Owen Gun, 9 mm Luger
* CZ Model 25, 9 mm Luger
* Suomi Model 31, 9 x 19 mm

## Reference

## Vanjski linkovi
# Artiljerija

**Artiljerija** je naziv za rod kopnene vojske kome je svrha obavljanje borbenih zadataka uz pomoć artiljerijskih oruđa. Često se naziva *Kraljicom bitke*.

Iako se pojava artiljerije obično vezuje uz razvitak vatrenog oružja, ona je postojala i u ranijem periodu u obliku različitih naprava za ispaljivanje velikih projektila na daljinu, najčešće u svrhu rušenja neprijateljskih utvrda u tvrđavskom ratovanju. Zbog slabe mobilnosti, preciznosti i brzine ispaljivanja ispočetka je gotovo isključivo korištena kao opsadna artiljerija.

S vremenom je razvitak metalurgije, odnosno nešto lakših i mobilnijih tipova artiljerijskog oruđa doveo do stvaranja poljske artiljerije, koja se s vremenom počela odvajati od pješadije naoružane streljačkim naoružanjem, te počela igrati sve važniju ulogu u bitkama na otvorenom polju. Artiljerija je do 20. vijeka stekla takav domet i razornu moć, da joj se pripisuje većina ljudskih gubitaka u Prvom svjetskom ratu.

Artiljerija se, s obzirom na težinu oruđa, dijeli na i laku i tešku artiljeriju, a po namjeni, uz poljsku artiljeriju postoje još i:

* protivtenkovska artiljerija;
* protivavionska artiljerija;
* obalna artiljerija.

Brodska artiljerija je naziv za artiljerijska oružja koja sačinjavaju naoružanje pojedinog ratnog broda.

Artiljerijske jedinice koje se sastoje samohodnih artiljerijskih oruđa se nazivaju samohodna artiljerija.

## Reference

## Vanjski linkovi

*
*